1990D0424 — SK — 12.12.2003 — 014.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ROZHODNUTIE RADY z 26. júna 1990 o výdavkoch na veterinárnom úseku (90/424/EHS) (Ú. v. ES L 224, 18.8.1990, p.19)

Zmenené a doplnené:







(*) Tento akt nebol zatiaľ uverejnený v slovenčine.







Táto konsolidovaná verzia obsahuje odkazy na európsku účtovnú peňažnú jednotku a/alebo ecu, ktoré sa od 1. januára 1999 rozumejú ako odkazy na euro – nariadenie Rady (EHS) č. 3308/80 (Ú. v. ES L 345, 20.12.1980, s. 1) a nariadenie Rady (ES) č. 1103/97 (Ú. v. ES L 162, 19.6.1997, s. 1).









▼B

ROZHODNUTIE RADY

z 26. júna 1990

o výdavkoch na veterinárnom úseku

(90/424/EHS)







RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 43, so zreteľom na návrh Komisie ( 1 ), so zreteľom na stanovisko Európskeho parlamentu ( 2 ), so zreteľom na stanovisko Hospodárskeho a sociálneho výboru ( 3 ), keďže živé zvieratá a produkty živočíšneho pôvodu sa vyskytujú na zozname v prílohe II zmluvy; keďže chov dobytka a uvádzanie produktov živočíšneho pôvodu na trh vytvárajú zdroj príjmu pre veľkú časť poľnohospodárskej populácie; keďže racionálny rozvoj tohto sektora a zlepšenie jeho produktivity sa môže dosiahnuť zavedením veterinárnych opatrení zameraných na ochranu a zvyšovanie úrovne verejného zdravia a zdravie zvierat v spoločenstve; keďže uskutočnenie tohto cieľa vyžaduje poskytnutie pomoci od spoločenstva na prebiehajúce alebo plánované akcie; keďže spoločenstvo má postupne prijať opatrenia určené na vytvorenie vnútorného trhu do 31. decembra 1992; keďže v rámci tohto systému musí spoločenstvo poskytnúť finančný príspevok určený na čo najrýchlejšiu elimináciu každého závažného infekčného ochorenia; keďže je taktiež nutné predchádzať a primeranými kontrolnými opatreniami znižovať výskyt zoonóz, ktoré vytvárajú nebezpečenstvo pre zdravie ľudí; keďže nová stratégia kontroly vyžaduje ústup od vnútorných hraničných kontrol a harmonizáciu kontrolného systému pre produkty prichádzajúce z tretích krajín; keďže pre uľahčenie zavádzania tejto stratégie je primerané zaistenie finančného príspevku spoločenstva na začatie a rozvoj tejto novej stratégie; keďže harmonizácia základných požiadaviek týkajúcich sa ochrany verejného zdravia, ochrany zdravia zvierat a ochrany zvierat predpokladá ustanovenie kontaktu medzi spoločenstvom a referenčnými laboratóriami a podniknutie technických a vedeckých činností; keďže sa javí byť primeraným ustanoviť finančný príspevok spoločenstva; keďže najmä v oblasti ochrany zvierat je žiadúce vytvoriť databázu pre zhromažďovanie, uchovávanie a šírenie všetkých nutných informácií; keďže príslušné opatrenia spoločenstva pre elimináciu určitých nákaz zvierat už oprávňujú finančnú pomoc spoločenstva; keďže príslušné ustanovenia zahŕňajú tie, ktoré boli prijaté prostredníctvom Smernice Rady 77/391/EHS zo 17. mája 1977, ktorou sa zavádzajú opatrenia spoločenstva pre elimináciu brucelózy, tuberkulózy a leukózy dobytka ( 4 ), ktorá bola naposledy zmenená a doplnená nariadením (EHS) č. 3768/85 ( 5 ), smernica Rady 82/400/EHS zo 14. júna 1982, ktorou sa mení a dopĺňa smernica 77/391/EHS a zavádzajú dodatočné opatrenia spoločenstva pre elimináciu brucelózy, tuberkulózy a leukózy dobytka ( 6 ), ktorá bola naposledy zmenená a doplnená nariadením (EHS) č. 3768/85, rozhodnutie Rady 89/145/EHS z 20. februára 1989, ktorým sa zavádzajú finančné opatrenia spoločenstva pre elimináciu pľúcnej nákazy dobytka v Portugalsku ( 7 ), rozhodnutie Rady 80/1096/EHS z 11. novembra 1980, ktorým sa zavádzajú finančné opatrenia spoločenstva pre elimináciu klasického moru ošípaných ( 8 ), ktoré bolo naposledy zmenené a doplnené rozhodnutím 87/488/EHS ( 9 ), rozhodnutie Rady 86/649/EHS zo 16. decembra 1986, ktorým sa zavádzajú finančné opatrenia spoločenstva pre elimináciu afrického moru ošípaných v Portugalsku ( 10 ), ktoré bolo naposledy zmenené a doplnené rozhodnutím 89/577/EHS ( 11 ), rozhodnutie Rady 86/650/EHS zo 16. decembra 1986, ktorým sa zavádzajú finančné opatrenia spoločenstva pre elimináciu afrického moru ošípaných v Španielsku ( 12 ), rozhodnutie Rady 89/455/EHS z 24. júla 1989, ktorým sa zavádzajú opatrenia spoločenstva pre prípravu vzorových projektov pre tlmenie besnoty s cieľom jej eliminácie alebo prevencie ( 13 ); keďže je vhodné, aby finančné príspevky spoločenstva, ktoré sú určené na elimináciu týchto nákaz i naďalej spravovali na ne sa vzťahujúce rozhodnutia; keďže napriek tomu, čo sa týka dodatočného opatrenia pre elimináciu brucelózy, tuberkulózy a leukózy dobytka, ako je stanovené v rozhodnutí 87/58/EHS ( 14 ), v tomto prípade by bolo odôvodnené v záujme dôslednosti poskytnúť možnosť zvýšenia finančného príspevku spoločenstva až do 50 % nákladov, ktoré vynaložili členské štáty na utratenie dobytka; keďže by sa malo prijať ustanovenie pre finančné opatrenia spoločenstva pre elimináciu a monitorovanie určitých nákaz zvierat; keďže všetky finančné opatrenia spoločenstva pre elimináciu a monitorovanie nákaz zvierat, ktoré zahŕňajú povinné výdavky z rozpočtu spoločenstva by sa mali sústrediť do jedného celku; keďže je vhodné, aby Komisia prijala nevyhnutné uplatňovacie opatrenia, PRIJALA TOTO ROZHODNUTIE:







Článok 1

Toto rozhodnutie stanovuje postupy, ktorými sa riadi finančné prispievanie spoločenstva určené pre:

— špecifické veterinárne opatrenia,

— inšpekčné opatrenia na veterinárnom úseku,

— programy pre elimináciu a monitorovanie nákaz zvierat.

Toto rozhodnutie neovplyvní možnosť, ktorú využili určité členské štáty, aby mali nárok na finančné prispievanie spoločenstva vo výške viac ako 50 % podľa Nariadenia Rady (EHS) č. 2052/88 z 24. júna 1988 o úlohách štrukturálnych fondov a ich účinnosti a o koordinácii ich aktivít medzi nimi samotnými a v súčinnosti s Európskou investičnou bankou a inými zariadeniami ( 15 ).







HLAVA I

ŠPECIFICKÉ VETERINÁRNE OPATRENIA

Článok 2

Špecifické veterinárne opatrenia zahŕňajú:

— núdzové opatrenia,

— kampaň proti slintačke a krívačke,

— opatrenia pre ochranu zvierat,

— príspevok národným programom pre elimináciu určitých nákaz,

— technické a vedecké opatrenia.







Kapitola 1

Núdzové opatrenia

Článok 3

1. Ustanovenia tohto článku sa uplatňujú v prípade výskytu jednej z týchto nákaz na území členského štátu:

— mor dobytka,

— mor malých prežúvavcov,

— vezikulárna choroba ošípaných,

— katarálna horúčka oviec,

— infekčná obrna mozgu ošípaných,

— influenza vtákov,

— kiahne oviec a kôz,

— horúčka údolia Rift,

— nodulárna dermatitída dobytka,

— mor koní,

— vezikulárna stomatitída,

— venezuelská encefalomyelitída koní,

▼M6

— epizootické hemoragické ochorenie jeleňovitých,

▼M7

— klasický mor ošípaných,

▼M9

— africký mor ošípaných,

— nákazlivá pleuropneumónia hovädzieho dobytka.

▼B

2. Príslušný členský štát obdrží od spoločenstva finančný príspevok pre elimináciu nákazy za podmienky, že opatrenia aplikované okamžite zahŕňajú minimálne izoláciu hospodárstva od obdobia podozrenia a po úradnom potvrdení nákazy nasleduje:

— porážka zvierat vnímavých druhov, ktoré sú postihnuté alebo nakazené alebo podozrivé z nákazy alebo nakazenia a ich zneškodnenie, v prípade influenzy vtákov zneškodnenie vajec,

— zneškodnenie kontaminovaných krmív a kontaminovaného vybavenia tam, kde sa toto vybavenie nemôže dezinfikovať v súlade s treťou zarážkou,

— očista, dezinsekcia a dezinfekcia hospodárstva a jeho vybavenia,

— vytvorenie ochranných zón,

— uloženie vhodných opatrení pre prevenciu rizika šírenia infekcie,

— stanovenie obdobia pozorovania po porážke zvierat pred novým ustajnením zvierat do hospodárstva,

— bezodkladná a primeraná náhrada strát chovateľom dobytka.

▼M6

2a. Spoločenstvo rovnako poskytuje finančnú pomoc príslušnému členskému štátu v prípade, keď sa vyskytne ohnisko jednej z chorôb vymenovaných v odseku 1, keď dva alebo viac členských štátov úzko spolupracujú pri realizácii tlmenia tejto epizoocie, predovšetkým v prípade vykonávania epizootologického prieskumu a pri vykonávaní opatrení dozoru príslušnej choroby. O špecifickej finančnej účasti spoločenstva bez obchádzania opatrení stanovených v rámci organizovania spoločných príslušných trhov sa rozhoduje podľa postupu stanovenom v článku 41.

▼B

3. Príslušný členský štát bezodkladne informuje Komisiu a ostatné členské štáty o opatreniach uplatnených v súlade s legislatívou spoločenstva o oznámení a eliminácii a o ich výsledkoch. Situácia sa prešetrí čo najskôr v rámci Stáleho veterinárneho výboru, ďalej len ako „Výbor“, ustanoveného rozhodnutím 68/361/EHS ( 16 ). O osobitnom finančnom príspevku spoločenstva sa rozhodne podľa postupu stanoveného v článku 41 bez toho, aby boli dotknuté opatrenia stanovené v súvislosti s bežnou orga nizáciou príslušných trhov.

4. Ak sa vzhľadom na vývoj situácie v spoločenstve ukáže nevyhnutným pokračovať v opatreniach uvedených v odseku 2 môže sa v súlade s postupom stanoveným v článku 40 prijať nové rozhodnutie týkajúce sa finančného príspevku, ktorý poskytne spoločenstvo a ktorý môže presahovať 50 % stanovených v prvej zarážke odseku 5. Ak sa prijme toto rozhodnutie, môžu sa stanoviť všetky opatrenia, ktoré musí príslušný členský štát prijať, aby bol zaručený úspech tohto postupu a najmä iné opatrenia, ako opatrenia uvedené v odseku 2.

5. Bez toho, aby boli dotknuté opatrenia pre podporu trhu, ktoré sa majú prijať ako časť spoločnej organizácie trhov, finančný príspevok spoločenstva, rozdelený podľa potreby na niekoľko častí, musí byť:

— 50 % výdavkov vynaložených členským štátom ako kompenzácia vlastníkom za porážku, zneškodnenie zvierat a vo vhodných prípadoch ich produktov, za očistu, dezinsekciu a dezinfekciu hospodárstva a jeho vybavenia a za zneškodnenie kontaminovaných krmív a kontaminovaného vybavenia, ako je uvedené v druhej zarážke druhého odseku,

— ak sa rozhodlo o vakcinácii v súlade s odsekom 4, 100 % výdavkov za zásobu vakcíny a 50 % výdavkov vynaložených na vykonanie tejto vakcinácie.

Článok 4

▼M9

1. Ustanovenia článku 3 sa uplatňujú v prípadoch kontroly závažných prípadov ohrozenia zdravia spôsobených chorobami uvedenými v článku 3 ods. 1, dokonca i v prípade, ak územie výskytu choroby spadá pod niektorý z programov vyhubenia podľa článku 24.

▼B

2. V prípade výskytu newcastlskej choroby na území členského štátu sa uplatní článok 3.

Avšak s výnimkou, ak Komisia prijme rozhodnutie v súlade s postupom stanoveným v článku 41, ktorý povoľuje za určitých podmienok a počas obmedzeného obdobia a vo vymedzenej oblasti návrat k vakcinácii, spoločenstvo neposkytne finančný príspevok na zásobu vakcíny alebo jej vykonanie.

▼M5

3. Ustanovenia článku 3, s výnimkou štvrtej zarážky odseku 2 a druhej zarážky odseku 5, sa uplatnia v prípade výskytu zoonózy uvedenej v smernici 92/117/EHS za podmienky, že tento výskyt vytvára bezprostredné riziko na ľudské zdravie. Táto podmienka sa naplní v prípade prijatia rozhodnutia uvedeného v článku 3 (3).

▼B

Článok 5

1. V súlade s postupom stanoveným v článku 41 Komisia na žiadosť členského štátu môže pridať do zoznamu v článku 3 (1) exotickú nákazu, ktorá podlieha povinnému hlásaniu a ktorá môže vytvárať nebezpečenstvo pre spoločenstvo.

2. V súlade s postupom stanoveným v článku 41, zoznam v článku 3 (1) sa môže doplniť podľa vývoja situácie, aby zahŕňal nákazy, ktoré sa musia oznamovať podľa smernice 82/894/EHS a nákazy, ktoré sa môžu preniesť na ryby, alebo zmeniť a doplniť alebo skrátiť, aby zohľadnil pokrok dosiahnutý opatreniami pre tlmenie určitých nákaz, najmä klasického moru ošípaných, o ktorých sa rozhodlo na úrovni spoločenstva.

3. Článok 3 (2) sa môže doplniť alebo zmeniť a doplniť podľa postupu stanoveného v článku 41, najmä vzhľadom na začlenenie nových nákaz do zoznamu v článku 3 (1), na získanú skúsenosť alebo na priatie ustanovení spoločenstva týkajúcich sa kontroly nákazy.

Článok 6

1. Ak je členský štát priamo ohrozený výskytom alebo vývojom jednej z nákaz uvedených v článku 3 (1), 4 (1) a (2) alebo 11 (1) na území priľahlej tretej krajiny alebo členského štátu, informuje Komisiu a ostatné členské štáty o opatreniach, ktoré zamýšľa prijať pre svoju ochranu.

2. Situácia sa čo najskôr preverí v rámci výboru uvedeného v článku 41. V súlade s postupom uvedeným v tomto článku môže sa rozhodnúť, že sa prijmú všetky opatrenia primerané situácii, ktoré zahŕňajú najmä vytvorenie nárazníkovej zóny pomocou vakcinácie a poskytnutie finančného príspevku spoločenstvom pre plánované opatrenia, nevyhnutné pre úspešné zavŕšenie podniknutej činnosti.

3. Rozhodnutie uvedené v odseku 2 stanoví požadované náklady a výšku finančného príspevku, ktorý poskytlo spoločenstvo.

Článok 7

1. Spoločenstvo môže na žiadosť členského štátu rozhodnúť, že členské štáty by mali vytvoriť zásoby biopreparátov určených na kontrolu nákaz uvedených v článku 3 (1), článku 4 (1) (vakcíny, štandardizované sérotypy vírusov, diagnostické séra) bez toho, aby bolo dotknuté rozhodnutie uvedené v článku 14 (2) smernice 85/511/EHS, článku 11 (1) tohto rozhodnutia.

2. Činnosť uvedená v odseku 1 a predpisy pre jej uskutočnenie, týkajúce sa najmä výberu, produkcie, skladovania, prepravy a použitia takých zásob a výška finančného príspevku poskytnutého spoločenstvom sa stanovia podľa postupu uvedeného v článku 41.

Článok 8

1. Ak výskyt alebo vývoj jednej z nákaz uvedených v článku 3 (1), 4 (1), 5 (1) alebo 11 (1) v tretej krajine môže vytvárať nebezpečenstvo pre spoločenstvo, môže spoločenstvo poskytnúť svoju podporu pre kontrolné opatrenia proti tejto nákaze dodaním vakcíny alebo financovaním získania vakcíny.

2. O činnosti uvedenej v odseku 1, predpisoch pre jej uskutočnenie, podmienkach, ktorým môže podliehať a výške finančného príspevku poskytnutého spoločenstvom sa rozhodne podľa postupu uvedeného v článku 41.

Článok 9

1. Komisia uskutoční v spolupráci s príslušnými národnými úradmi kontroly na mieste, aby sa z veterinárneho hľadiska zaručilo, že prijaté opatrenia sa uplatnili.

2. Členské štáty prijmú všetky kroky potrebné pre uľahčenie týchto kontrol a najmä zaručia, že experti majú prístup ku všetkým informáciám a dokladom potrebným pre posúdenie, či opatrenia sú a boli vykonané.

3. Všeobecné predpisy pre uplatňovanie tohto článku, týkajúce sa najmä frekvencie a metód vykonávania kontrol uvedených v odseku 1, menovanie veterinárnych expertov a postup, ktorý musia dodržiavať pri vypracovávaní svojej správy, sa prijmú podľa postupu stanoveného v článku 41.

Článok 10

O dotáciách požadovaných pre opatrenia uvedené v tejto kapitole sa rozhodne každý rok ako o položke rozpočtu.

▼M9

Článok 10a

Finančný príspevok spoločenstva sa neposkytuje, ak sú celkové náklady na príslušné opatrenie nižšie ako 10 000 ECU.

▼B







Kapitola 2

Kampaň proti slintačke a krívačke

Článok 11

1. Ustanovenia tohto článku sa uplatňujú v prípade výskytu slintačky a krívačky na území každého členského štátu.

2. Príslušný členský štát obdrží finančný príspevok zo spoločenstva na elimináciu slintačky a krívačky za podmienky, že opatrenia stanovené v článku 3 (2) a príslušné ustanovenia smernice Rady 85/511/EHS z 18. novembra 1985, ktorou sa zavádzajú opatrenia spoločenstva na boj proti slintačke a krívačke ( 17 ), ktorá bola zmenená a doplnená smernicou 90/423/EHS ( 18 ).

3. Uplatňuje sa článok 3 (3).

4. Bez toho, aby boli dotknuté opatrenia, ktoré sa majú prijať v súvislosti s bežnou organizáciou trhu pre podporu trhu, osobitný finančný príspevok podľa tohto rozhodnutia rovnajúci sa 60 % nákladov vynaložených členským štátom na:

a) uhradenie výdavkov vlastníkom za: i) porážku a zneškodnenie zvierat, ii) zneškodnenie mlieka, iii) očistu a dezinfekciu hospodárstva, iv) zneškodnenie kontaminovaných krmív a kontaminovaného vybavenia, ak sa toto nemôže dezinfikovať, v) straty spôsobené farmárom ako výsledok obmedzení, uvalených na obchodovanie s dobytkom, a na pastve vykrmované zvieratá ako výsledok opätovného zavedenia núdzovej vakcinácie, v súlade s predposledným pododsekom článku 13 (3) smernice 85/511/EHS;

b) ak je to vhodné, za prepravu tiel mŕtvych zvierat do spracovateľských závodov;

c) všetky ďalšie opatrenia, ktoré sú podstatné pre elimináciu vzplanutia nákazy.

Komisia podľa postupu stanoveného v článku 41 definuje podstatu ďalších opatrení uvedených v bode c), ktoré môžu byť žiaduce pre rovnaký finančný príspevok poskytovaný spoločenstvom a prípady, v ktorých sa uplatňuje bod a) v).

5. Prvýkrát najneskôr 45 dní po úradnom potvrdení prvého vzplanutia slintačky a krívačky a potom podľa potreby vzhľadom na priebeh udalostí sa situácia znovu prešetrí v rámci výboru uvedeného v článku 42. Toto šetrenie zahŕňa veterinárnu situáciu, ako aj približný odhad výdavkov už vynaložených alebo budúcich výdavkov. Po tomto šetrení sa môže podľa postupu stanoveného v článku 42 prijať nové rozhodnutie týkajúce sa finančného príspevku poskytnutého spoločenstvom, ktorý môže prevýšiť 60 % stanovených v odseku 4. Toto rozhodnutie stanoví požadované výdavky a výšku finančného príspevku poskytnutého spoločenstvom. Naviac, ak sa prijme toto rozhodnutie, môžu sa prijať všetky opatrenia, ktoré príslušný členský štát musí vykonať, aby bol garantovaný úspech činnosti, najmä iné opatrenia, ako sú opatrenia uvedené v odseku 2.

6. Avšak odchylne od odseku 4 osobitný finančný príspevok poskytnutý spoločenstvom pre opatrenia uvedené v tomto odseku je 70 % až do ►M9 1. januára 1998 ◄ .

Článok 12

Každé opatrenie, o ktorom rozhodne spoločenstvo pre napomáhanie kampane proti slintačke a krívačke mimo spoločenstva, najmä opatrenia prijaté podľa článku 6 a 8, môže obdržať finančný príspevok spoločenstva.

Článok 13

O opatreniach a predpisoch pre vykonávanie opatrení uvedených v článku 12, podmienkach, ktorým môžu podliehať a výške finančného príspevku poskytnutého spoločenstvom sa rozhodne podľa postupu stanoveného v článku 42.

Článok 14

Pomoc spoločenstva sa môže poskytnúť pre vytvorenie rezervy vakcín proti slintačke a krívačke spoločenstva, ako je stanovené v článku 14 (2) smernice 85/511/EHS.

Výška účasti spoločenstva a podmienky, ktorým môže táto účasť podliehať, sa stanovia podľa postupu uvedeného v článku 42.

Článok 15

O dotáciách požadovaných pre opatrenia špecifikované v článkoch 12, 13 a 14 sa rozhodne každý rok ako o položke rozpočtu.

Ak si závažné vzplanutie slintačky a krívačky vyžaduje výdavky podľa ustanovenia tejto kapitoly, prevyšujúce dotácie stanovené v súlade s prvým pododsekom, Komisia prijme nutné opatrenia v rámci svojich právomocí, alebo predloží rozpočtovému orgánu také návrhy, aby bolo zaručené, že sú splnené finančné záväzky vo vzťahu k článku 11.

▼M10 —————

▼B







Kapitola 3

Ochrana zvierat

Článok 16

Spoločenstvo poskytne finančný príspevok na vytvorenie informačného zariadenia v oblasti ochrany zvierat, ktorý zahŕňa:

— inštalovanie a vývoj systému obsahujúceho primeranú databázu pre zhromažďovanie a uchovávanie všetkých informácií vzťahujúcich sa na legislatívu spoločenstva, ktoré sa vzťahujú na ochranu zvierat držaných na farmárske účely, ochranu zvierat počas prepravy a ochranu zvierat určených na porážku, ako aj na šírenie týchto informácií pre príslušné úrady, výrobcov a spotrebiteľov,

— realizácia štúdií nevyhnutných pre prípravu a vývoj legislatívy v oblasti ochrany zvierat.

▼M9

Tento príspevok sa nevzťahuje na informácie šírené inými medzinárodnými organizáciami ani informácie, ktoré sa s takýmito informáciami prekrývajú.

▼B

Článok 17

O opatreniach uvedených v článku 16, predpisoch pre ich vykonanie a o výške finančného príspevku poskytnutého spoločenstvom sa rozhodne v súlade s postupom stanoveným v článku 41.

Článok 18

O dotáciách požadovaných pre opatrenia špecifikované v tejto kapitole sa rozhodne každý rok ako o položke rozpočtu.







Kapitola 4

Technické a vedecké opatrenia

Článok 19

Spoločenstvo sa zaviaže alebo pomáha členským štátom v prevzatí záväzku technických a vedeckých opatrení potrebných pre vývoj veterinárnej legislatívy spoločenstva ►M9 a pre vývoj veterinárneho vzdelávania alebo odborného vzdelávania ◄ .

Článok 20

O opatreniach uvedených v článku 23, predpisoch pre ich vykonanie a o výške finančného príspevku poskytnutého spoločenstvom sa rozhodne podľa postupu stanoveného v článku 41.

Článok 21

O dotáciách požadovaných pre opatrenia špecifikované v tejto kapitole sa rozhodne každý rok ako o položke rozpočtu.







HLAVA II

Program eliminácie a monitorovania nákaz zvierat

Článok 22

1. Finančná účasť spoločenstva na eliminácii bovinnej brucelózy, tuberkulózy a leukózy sa bez toho, aby boli dotknuté ustanovenia článku 25 (1), stanoví prostredníctvom:

— smernice 77/391/EHS,

— smernice 82/400/EHS,

— smernice 87/58/EHS.

2. Finančný príspevok spoločenstva pre elimináciu pľúcnej nákazy dobytka sa stanoví prostredníctvom rozhodnutia 89/145/EHS.

Článok 23

1. Finančný príspevok spoločenstva pre elimináciu klasického moru ošípaných sa stanoví prostredníctvom rozhodnutia 80/1096/EHS.

2. Finančný príspevok spoločenstva pre elimináciu afrického moru ošípaných sa stanoví prostredníctvom:

— rozhodnutia 86/649/EHS,

— rozhodnutia 86/650/EHS,

— rozhodnutia Rady 90/217/EHS z 25. apríla 1990 o finančnej pomoci spoločenstva pre elimináciu afrického moru ošípaných na Sardínii ( 19 ).

3. Finančný príspevok spoločenstva pre elimináciu brucelózy oviec sa stanoví prostredníctvom rozhodnutia Rady 90/242/EHS z 21. mája 1990, ktorým sa zavádza finančné opatrenie spoločenstva pre elimináciu brucelózy oviec a kôz ( 20 ).

4. Finančný príspevok spoločenstva pre elimináciu infekčnej nekrózy krvotvorného tkaniva sa stanoví do 31. decembra 1990 podľa rozhodnutia Rady, ktorým sa zavedie finančné opatrenie spoločenstva pre elimináciu infekčnej nekrózy krvotvorného tkaniva lososovitých v spoločenstve.

Článok 24

1. Finančné opatrenie spoločenstva sa zavedie pre elimináciu a monitorovanie nákaz uvedených v prílohe. Tento zoznam sa môže doplniť alebo zmeniť podľa vývoja zdravotnej situácie v spoločenstve na základe rozhodnutia Rady, ktorá rozhoduje kvalifikovanou väčšinou o návrhu Komisie ►M2 or by the Commission in accordance with the procedure laid down in Article 41 with regard to the eradication of certain diseases specific to the French overseas departments ◄ .

2. Do 1. októbra 1990 Rada, ktorá rozhoduje kvalifikovanou väčšinou o návrhu Komisie, stanoví kritériá spoločenstva, ktoré sú uplatniteľné na opatrenia uvedené v odseku 1. Avšak pre nákazy, pre ktoré spoločenstvo už stanovilo kritériá spoločenstva, ktoré sú uplatniteľné na opatrenia, ktoré sa majú prijať, členské štáty môžu predložiť Komisii program podľa odseku 3, keď už toto rozhodnutie bolo oznámené.

▼M9

3. Členské štáty odovzdajú Komisii programy, pre ktoré žiadajú o finančný príspevok spoločenstva každoročne najneskôr do 1. júna a po prvýkrát najneskôr do 1. augusta 1994.

Členské štáty pri tejto príležitosti:

i) poskytujú všetky vhodné finančné informácie;

ii) uvádzajú odhad nákladov na každý odovzdaný program;

iii) uvádzajú v prípade viacročných programov trvanie daného programu a finančné odhady pre jednotlivé roky.

Programy odovzdané po 1. júni alebo po prvýkrát po 1. auguste 1994 nemôžu byť nasledujúci rok financované.

Ak členský štát odovzdáva program, ktorý sa má vykonávať niekoľko rokov (viacročný program), poskytuje vyššie uvedené informácie pre prvý rok a všetky nasledujúce roky.

4. Komisia zváži odovzdané programy z veterinárneho i finančného hľadiska. Členské štáty oznámia Komisii akékoľvek dodatočné informácie, ktoré si Komisia vyžiada s cieľom posúdenia daného programu. Obdobie zvažovania programov sa každoročne končí 1. septembra.

Dodatočné informácie si Komisia každoročne vyžiada najneskôr 15. júla.

5. Najneskôr do 15. októbra sa každoročne v súlade s postupom ustanoveným v článku 42 vypracuje zoznam programov spĺňajúcich podmienky pre udelenie finančného príspevku spoločenstva pre nasledujúci rok a určí sa návrh percentuálnej sadzby a čiastky príspevku pre každý program. Pri takomto rozhodnutí sa tiež prihliada na predpokladané financovanie súčasných programov, ktoré sa majú financovať ako viacročné programy.

6. Všetky programy začlenené do zoznamu stanoveného v odseku 5, prípadne zmenené a doplnené tak, aby prihliadali na skúmanie uvedené v odsekoch 4 a 5, sa v súlade s postupom ustanoveným v článku 42 jednotlivo schvália najneskôr do 1. decembra. V súlade s rovnakým postupom sa pre každý program stanoví výška finančného príspevku spoločenstva, akékoľvek podmienky, ktorým môže pridelenie príspevku podliehať a horná hranica príspevku.

7. Všetky programy sa schvaľujú na obdobie jedného roka a každoročne sa vykonávajú od 1. januára do 31. decembra. Najneskôr do 1. júna odovzdajú členské štáty Komisii pre každý vykonávaný program jeho predbežné technické a finančné vyhodnotenie. Toto vyhodnotenie môže v súlade s odsekom 3 sprevádzať žiadosť o pokračovanie uplatňovania opatrenia. Komisia informuje členské štáty o situácii týkajúcej sa prijatia rozhodnutia stanoveného v odseku 5.

8. Žiadosti o zaplatenie výdavkov, ktoré členskému štátu vznikli v súvislosti s akýmkoľvek programom sa odovzdávajú Komisii najneskôr do 1. júna roka nasledujúceho po roku, v ktorom program skončil. V prípade nedodržania uvedenej časovej lehoty sa finančný príspevok spoločenstva zníži 1. júla o 25 %, 1. septembra o 50 %, 1. októbra o 75 % a 1. novembra daného roku o 100 %.

9. Komisia rozhodne o pomoci do 15. októbra. Do 1. novembra oznámi v rámci Stáleho veterinárneho výboru členským štátom svoje rozhodnutie, aby členské štáty mohli vykonať posúdenie.

10. Komisia môže v spolupráci s príslušnými národnými orgánmi vykonávať kontroly na mieste a kontrolovať tak uplatňovanie programov, ktoré dostali finančný príspevok spoločenstva. Na tento účel môžu úseky Komisie kontrolovaním reprezentatívneho percentuálneho pomeru chovov overovať, či príslušné orgány monitorujú dodržiavanie programov.

V súlade s veterinárnym právom môžu byť tieto kontroly vykonávané súčasne s ostatnými kontrolami, ktoré majú vykonať odborníci Komisie.

Komisia informuje členské štáty o výsledku vykonaných kontrol.

11. Podrobné pravidlá uplatňovania tohto článku, najmä jeho odseku 8, sa prijmú v súlade s postupom ustanoveným v článku 41.

12. Programy, ktoré už Komisia schválila, alebo ktoré budú schválené pre obdobie od 1. júla 1994 do 31. decembra 1994 sa naďalej riadia ustanoveniami článku 24 pred jeho zmenou a doplnením vyplývajúcim z rozhodnutia Rady 94/370/ES z 21. júna 1994, ktorým sa mení a dopĺňa rozhodnutie 90/424/EHS o výdavkoch vo veterinárnej oblasti ( 21 ). Vyššie uvedené programy však skončia najneskôr 31. decembra 1994.

▼B

Článok 25

1. Napriek článkom 22, 23 a 24 výška finančnej účasti spoločenstva pre programy vzťahujúce sa na nákazy uvedené v týchto článkoch stanoví Komisia v súlade s postupom stanoveným v článku 41 vo výške 50 % nákladov, ktoré vznikli členským štátom ako kompenzácia pre vlastníkov za porážku dobytka v dôsledku danej nákazy.

2. Na žiadosť členského štátu Komisia v rámci Stáleho veterinárneho výboru znovu prešetrí situáciu vzhľadom na nákazy upravené článkami 22, 23, a 24. Toto opätovné prešetrenie zahŕňa ako veterinárnu situáciu, tak aj odhad výdavkov už vynaložených, alebo ktoré sa majú vynaložiť. Po tomto opätovnom prešetrení sa prijme nové rozhodnutie o finančnom príspevku spoločenstva, ktoré môže presahovať 50 % nákladov, ktoré vznikli členským štátom na kompenzáciu vlastníkom za porážku zvierat v dôsledku danej nákazy podľa postupu stanoveného v článku 42.

Ak sa prijme toto rozhodnutie, môžu sa prijať všetky opatrenia, ktoré musí príslušný členský štát vykonať, aby bol zaručený úspech tejto činnosti.

▼M9

3. V prípade financovaných programov, ktoré budú schválené v roku 1994, však finančný príspevok spoločenstva môže byť nižší ako 50 %.

4. Rada konajúc na základe kvalifikovanej väčšiny najneskôr do 31. decembra 1995 na návrh Komisie preskúma tento článok s prihliadnutím na získané skúsenosti a ciele dotvorenia vnútorného trhu.

▼M9

Článok 26

Výška finančných prostriedkov potrebných na opatrenia ustanovené v tejto hlave sa každoročne stanovuje v rámci postupu pre zostavovanie rozpočtu.

▼B







HLAVA III

VETERINÁRNE INŠPEKCIE

Článok 27

Spoločenstvo prispeje na zlepšenie účinnosti veterinárnej inšpekcie prostredníctvom:

— poskytovania finančnej pomoci pre styčné a referenčné laboratóriá,

— pridelenia finančného príspevku pre vykonanie inšpekcií zameraných na prevenciu zoonóz,

— pridelenia finančného príspevku pre uplatňovanie novej inšpekčnej stratégie vyplývajúcej z dobudovania vnútorného trhu.







Kapitola 1

Styčné a referenčné laboratóriá

Článok 28

1. Každé styčné alebo referenčné laboratórium určené ako také podľa veterinárnej legislatívy spoločenstva, ktoré spĺňa povinnosti a požiadavky v nej stanovené, môže obdržať pomoc spoločenstva.

2. Mechanizmy pre poskytnutie pomoci uvedené v odseku 1, ako aj podmienky, ktorým môže byť podmienená, a jej výška sa stanovia podľa postupu uvedeného v článku 41.

3. O dotáciách požadovaných pre opatrenia špecifikované v tejto kapitole sa rozhodne každý rok ako o položke rozpočtu.







Kapitola 2

Kontroly zamerané na prevenciu zoonóz

▼M14

Článok 29

1. Členský štát môže požiadať o finančný príspevok spoločenstva na monitoring a kontrolu zoonóz špecifikovaných skupine 2 v prílohe v rámci ustanovení uvedených v článku 24 ods. 2 až 11.

2. Čo sa týka kontroly zoonóz, finančný príspevok spoločenstva sa poskytuje ako súčasť národného kontrolného programu uvedeného v článku 5 nariadenia Európskeho parlamentu a Rady (ES) č. 2160/2003 zo 17. novembra 2003 o kontrole salmonely a iných špecifických pôvodcov nákazy pochádzajúcich z potravy ( 22 ). Finančná účasť spoločenstva sa stanovuje v maximálnej výške 50 % výdavkov, ktoré vznikli v súvislosti so zavedením povinných kontrolných opatrení.

▼M14

Článok 29a

Členské štáty môžu žiadať od spoločenstva finančný príspevok uvedený v článku 29 ods. 2 pre národný plán, ktorý bol schválený na základe smernice 92/117/EHS do dátumu, do ktorého budú schválené zodpovedajúce kontrolné programy v súlade s článkom 6 nariadenia (ES) č. 2160/2003.

▼M9 —————

▼M9

Článok 32

Pre potreby tejto kapitoly sa uplatňuje článok 24 ods. 3 až ods. 11.

▼B

Článok 33

O dotáciách požadovaných pre opatrenia špecifikované v tejto kapitole sa rozhodne každý rok ako o položke rozpočtu.







Kapitola 3

Nová stratégia kontroly

Článok 34

1. Každý členský štát vypracuje program výmeny úradníkov pracujúcich vo veterinárnom sektore.

2. V rámci Stáleho veterinárneho výboru Komisia spoločne s členskými štátmi koordinuje programy tejto výmeny.

3. Príslušný členský štát prijme všetky nevyhnutné opatrenia pre uskutočnenie týchto koordinovaných výmenných programov.

4. Každý rok na základe správ od členských štátov sa uskutočňovanie výmenných programov prešetrí v rámci výboru.

5. Členské štáty berú do úvahy získané skúsenosti, aby zlepšili a rozšírili výmenné programy.

6. Finančná pomoc spoločenstva sa môže poskytnúť na podporu hladkého priebehu programov výmeny, najmä prostredníctvom ďalších doškoľovacích kurzov uvedených v článku 36 (1). Výška finančného príspevku poskytnutého spoločenstvom a všetky podmienky, ktorými sa tento príspevok riadi sa stanovia podľa postupu uvedeného v článku 41.

7. Na účely tohto článku sa uplatnia články 20 a 21.

Článok 35

Článok 34 (6) a (7) sa uplatní na programy, ktoré sa majú zaviesť podľa rozhodnutia uvedeného v článku 19 Smernice Rady 89/662/EHS z 11. decembra 1989 o veterinárnych kontrolách v obchode vo vnútri spoločenstva s cieľom dobudovania vnútorného trhu ( 23 ), s cieľom organizovania veterinárnych inšpekcií na vonkajších hraniciach pri výrobkoch vstupujúcich do spoločenstva z tretích krajín.

Článok 36

1. Komisia môže buď priamo, alebo prostredníctvom príslušných vnútroštátnych úradov organizovať postgraduálne kurzy alebo zhromaždenia pre personál v členských štátoch, najmä pre personál zodpovedajúci za kontroly uvedené v článku 35.

▼M9

Takéto opakovacie kurzy alebo stretnutia môžu byť na požiadanie príslušných orgánov a po odsúhlasení Komisiou, v závislosti na možnostiach, otvorené aj personálu z tých tretích krajín, ktoré s úniou uzavreli dohody o spolupráci v oblasti veterinárnych inšpekcií, ako aj absolventom veterinárneho štúdia, ktorí si chcú rozšíriť svoje vzdelanie v oblasti pravidiel spoločenstva.

▼B

2. Plány pre organizovanie opatrení stanovených v odseku 1 a výška finančného príspevku spoločenstva stanoví Komisia podľa postupu uvedeného v článku 41.

Článok 37

1. Finančnú pomoc spoločenstva môže obdržať zavedenie systémov pre identifikáciu zvierat a oznamovanie nákaz podľa legislatívy týkajúcej sa veterinárnych kontrol v obchodovaní vnútri spoločenstva so živými zvieratami, so zreteľom na dokončenie vnútorného trhu.

2. Plány pre organizovanie opatrenia uvedeného v odseku 1 a výška finančného príspevku spoločenstva stanoví Komisia po konzultácii s výborom.

▼M4

Článok 37a

1. Na počítačovú automatizáciu veterinárnych dovozných postupov špecifikovaných v rozhodnutí 92/438/EHS sa môže poskytnúť finančná pomoc zo strany spoločenstva ( 24 ).

2. Organizačné mechanizmy financovania podľa odseku 1 a na úrovni príspevku od spoločenstva budú stanovené v súlade s postupom uvedeným v článku 41.

▼B

Článok 38

1. Ak členský štát zistí na základe štrukturálneho alebo geografického hľadiska personálne alebo infraštrukturálne problémy v uplatňovaní novej stratégie kontroly v súvislosti s dobudovaním vnútorného trhu pre živé zvieratá a výrobky živočíšneho pôvodu, môže na prechodné obdobie získať finančnú pomoc spoločenstva, ktorá sa postupne znižuje.

2. Príslušný členský štát predloží Komisii národný program doplnený všetkými relevantnými finančnými informáciami, určený na zlepšenie kontrolného systému.

▼M9

3. Pre potreby tohto článku sa uplatňujú ustanovenia článku 24 ods. 3 až ods. 11.

▼B

Článok 39

O dotáciách požadovaných pre opatrenia špecifikované v tejto kapitole sa rozhodne každý rok ako o položke rozpočtu.







ČASŤ IV

ZÁVEREČNÉ USTANOVENIA

▼M10 —————

▼M11

Článok 40a

Výdavky podliehajúce financovaniu podľa podmienok tohto rozhodnutia riadi priamo Komisia v súlade s druhým odsekom článku 98 finančného nariadenia z 21. decembra 1977 ( 25 ).

▼M13

Článok 41

1. Komisii pomáha Stály výbor pre potravinový reťazec a zdravie zvierat zriadený podľa článku 58 nariadenia (ES) č. 178/2002 ( 26 ).

2. Ak sa odkazuje na tento článok, uplatňujú sa články 5 a 7 rozhodnutia 1999/468/ES ( 27 ).

Obdobie ustanovené v článku 5 ods. 6 rozhodnutia 1999/468/ES sa stanoví na tri mesiace.

3. Výbor prijme svoj rokovací poriadok.

Článok 42

1. Komisii pomáha Stály výbor pre potravinový reťazec a zdravie zvierat.

2. Ak sa odkazuje na tento článok, uplatňujú sa články 5 a 7 rozhodnutia 1999/468/ES.

Obdobie ustanovené v článku 5 ods. 6 rozhodnutia 1999/468/ES sa stanoví na 15 dní.

▼B

Článok 43

1. Rozhodnutie Rady 77/97/EHS z 21. decembra 1976 o financovaní určitých núdzových opatrení v oblasti zdravia zvierat spoločenstvom ( 28 ), naposledy zmenené nariadením (EHS) č. 3768/85 sa týmto zrušuje s účinnosťou od dátumu oznámenia tohto rozhodnutia.

V súlade s postupom stanoveným v článku 41 Komisia ustanoví mechanizmy pre úhradu opatrení pre vakcináciu proti africkému moru koní od 1. septembra 1989.

2. Avšak rozhodnutia prijaté podľa rozhodnutia 77/97/EHS zostávajú v platnosti.

▼M9

Článok 43a

Komisia každé tri roky predkladá Rade a Európskemu parlamentu správu o podmienkach uplatňovania tohto rozhodnutia.

▼B

Článok 44

Toto rozhodnutie je adresované členským štátom.









PRÍLOHA

ZOZNAM NÁKAZ

Skupina 1

Endemické nákazy podliehajúce opatreniam povinnej alebo dobrovoľnej kontroly a/alebo eliminácie v rámci stáda alebo kŕdľa

— Tuberkulóza dobytka

— Brucelóza dobytka

— IBR/IPV (umelá inseminácia + jednotky pre získanie embryí)

— Brucelóza oviec a kôz (B. melitensis)

— Enzootická leukóza dobytka

— Aujeszkeho choroba

— Salmonella pullorum

— Salmonella gallinarum

— Sneť slezinná

— Maedi/Visna a Artritída a encefalitída kôz

— IBR/IPV (iné typy podnikov)

— Johnsova choroba (paratuberkulóza)

— Mycoplasma gallisepticum

▼M1

— Nákazlivá pleuropneumónia hovädzieho dobytka

▼M3

— African swine fever

▼M8

— Hydroperikarditída hovädzieho dobytka prenášaná hmyzom vo francúzskych zámorských departementoch

— Babezióza prenášaná hmyzom vo francúzskych zámorských departementoch

— Anaplazmóza prenášaná hmyzom vo francúzskych zámorských departementoch

▼M9

— Vezikulárna choroba ošípaných

— Endemický klasický mor ošípaných

— Infekčná nekróza krvotvorného tkaniva (IHN)

▼M12

— Infekčná anémia lososov (ISA) ( 29 )

— Modrý jazyk v endemických alebo vysokorizikových oblastiach ( 30 )

▼B

Skupina 2

Zoonózy alebo epizootie nezahrnuté inde

— Besnota

— Echinokokóza

— Bovínna spongiformná encefalopátia (BSE) a všetky ďalšie pozvoľna sa vyvíjajúce nákazy

▼M14

— Campylobakterióza a jej pôvodcovia

— Listerióza a jej pôvodcovia

— Salmonelóza (zoonotická salmonela) a jej pôvodcovia

— Trichinelóza a jej pôvodcovia

— Verotoxigenická Escherichia coli